**Kúpna zmluva**

**uzavretá podľa § 588 a nasl. Občianskeho zákonníka**

**Zmluvné strany**

Predávajúci:
Meno, priezvisko: Anna Draganová
Trvalé bydlisko:
Rodné číslo:
Číslo OP:
(ďalej len "predávajúci")

a

Kupujúci:
Názov: Obec Hencovce

Zastúpená: Ing. Štefan Kovaľ – starosta obce

Sídlo: Obecný úrad, Sládkovičova 1995/32, 093 02 Hencovce

IČO: 35532319

Bankové spojenie: VÚB Vranov nad Topľou

Číslo účtu: 927128632/0200

(ďalej len "kupujúci")

Zmluvné strany sa dňa 14. 08. 2015 dohodli na tomto znení kúpnej zmluvy uzavretej v zmysle ustanovenia § 588 a nasl. Občianskeho zákonníka (ďalej len „zmluva“ v príslušnom gramatickom tvare):

**I.**

**Predmet zmluvy**

1. Predávajúci je výlučným vlastníkom ľudových krojov v počte 11 kusov a to:
* sukňa plisovaná - 7 ks
* blúzka – 4 ks
1. Predmetom tejto zmluvy je prevod vlastníckeho práva k predmetu tejto zmluvy bližšie špecifikovanému v bode 1 tejto zmluvy z predávajúceho na kupujúceho za podmienok stanovených touto zmluvou.
2. Predávajúci predáva touto zmluvou kupujúcemu do jeho výlučného vlastníctva predmet tejto zmluvy bližšie špecifikovaný v bode 1 tejto zmluvy a zaväzuje sa mu ho odovzdať ku dňu podpisu tejto zmluvy.
3. Kupujúci touto zmluvou kupuje od predávajúceho predmet tejto zmluvy bližšie špecifikovaný v bode 1 tejto zmluvy do svojho výlučného vlastníctva, zaväzuje sa ho prevziať ku dňu podpisu tejto zmluvy a zaplatiť zaň kúpnu cenu za podmienok stanovených touto zmluvou.

**II.**

**Kúpna cena a spôsob zaplatenia kúpnej ceny**

1. Zmluvné strany sa dohodli na kúpnej cene 400,- €.
2. Kúpna cena bude uhradená predávajúcemu v hotovosti v deň nasledujúci po zverejnení zmluvy v zmysle § 47a ods. 1 Občianskeho zákonníka.

**III.**

**Zodpovednosť na vady veci**

1. Predávajúci kupujúceho oboznámil so stavom predmetu kúpy bližšie špecifikovanej v bode I. 1 tejto zmluvy. Predmet kúpy je nepoužívaný, nový, bez vád a zjavných chýb.
2. Kupujúci prehlasuje, že bol zo strany predávajúceho oboznámený so stavom predmetu kúpy bližšie špecifikovanej v bode I. 1 tejto zmluvy. Predmet kúpy si prehliadol a skontroloval ich stav.
3. Zároveň sa predávajúci a kupujúci dohodli, že ak dodatočne vyjde najavo vada, na ktorú predávajúci kupujúceho neupozornil, alebo ktorú predmet kúpy mal v čase predaja, má kupujúci právo na zľavu z dojednanej ceny ako aj právo od zmluvy odstúpiť. Právo odstúpiť od zmluvy má kupujúci aj vtedy, ak ho predávajúci ubezpečili, že predmet kúpy nemá žiadne vady a toto ubezpečenie sa ukáže nepravdivým.

**IV.**

**Prechod vlastníckeho práva**

Vlastnícke právo k predmetu kúpy uvedenému v bode I. tejto zmluvy prechádza na kupujúceho okamihom odovzdania predmetu kúpy bližšie špecifikovanej v bode I. 1 tejto zmluvy predávajúcim. O odovzdaní predmetu kúpy sa spíše protokol o odovzdaní, ktorý bude podpísaný zmluvnými stranami.

**V.**

**Záverečné dojednania**

1. Pokiaľ táto zmluva neustanovuje inak, vzťahujú sa na túto zmluvu ustanovenia Občianskeho zákonníka.
2. Zmluvné strany si zmluvu riadne prečítali a prehlasujú, že rozumejú všetkým jej ustanoveniam, podpisujú ju slobodne, vážne a bez donútenia.
3. Zmluva je vyhotovená v troch vyhotoveniach, z ktorých dve obdržia predávajúci a jedno kupujúci.
4. Akékoľvek doplnky alebo zmeny tejto zmluvy sa môžu urobiť len po vzájomnej dohode strán písomnou formou.
5. Zmluva nadobúda platnosť dňom podpísania zmluvy a účinnosť dňom nasledujúcim po zverejnení zmluvy v zmysle § 47a ods. 1 Občianskeho zákonníka.
6. Zmluvné strany vyhlasujú, že sú oprávnené túto zmluvu podpísať, že si ju prečítali a súhlasia s jej obsahom, neuzavreli ju v tiesni, ani za zvlášť nevýhodných podmienok a na znak súhlasu uvedenú zmluvu vlastnoručne podpisujú

V Hencovciach, dňa 02.09.2015

Predávajúci:

Anna Draganová ...................................

Kupujúci:

Za Obec Hencovce koná Ing. Štefan Kovaľ, starosta obce

 .....................................